smcproject/ml-wiki-sentences huggingface dataset:
മോർച്ചറി ഇംഗ്ലീഷ് വിലാസം https://ml.wikipedia.org/wiki/Mortuary കാസർകോഡ് ജില്ലാ ആശുപത്രിയിലെ മോർച്ചറി ഇംഗ്ലണ്ടിലെ ഒരു മോർച്ചറിക്കെട്ടിടം 1866 ൽ ന്യൂയോർക്ക് സിറ്റിയിലെ Bellevue ആശുപത്രയിൽ തുറന്ന മോർച്ചറി
മനുഷ്യമൃതശരീരങ്ങൾ സൂക്ഷിക്കുന്നതിനുള്ള ഇടമാണ് മോർച്ചറി (ഇംഗ്ലീഷ്: mortuary or morgue .
മൃതദേഹപരിശോധന നടത്തുന്നതിനും അജ്ഞാത മൃതശരീരങ്ങളെ തിരിച്ചറിയുന്നിടം വരെ സൂക്ഷിക്കുന്നതിനും മോർച്ചറി ഉപയോഗിക്കുന്നു.
ശീതീകരണം
ശീതീകരണികളുടെ സഹായത്തോടെ, മൃതദേഹങ്ങൾ അഴുകുന്നത് തടയുന്നതിന് ആധുനിക മോർച്ചറിയിൽ സജ്ജീകരണമുണ്ടായിരിക്കും.
ഇതിനായി രണ്ട് വിധത്തിലുള്ള ശീതീകരണ സംവിധാനം ഉണ്ട്: പോസിറ്റീവ് താപനില
മൃതശരീരങ്ങൾ 2 ഡിഗ്രി സെൻറി ഗ്രേഡിനും (36°F) 4 ഡിഗ്രി സെന്റി ഗ്രേഡിനും ( 39 °F) ഇടയിലുള്ള താപനിലയിൽ സൂക്ഷിക്കുന്നു.
ഏതാനും
ആഴ്ചകളോളം മാത്രം ഇങ്ങനെ നിലനിർത്താം.
ഈ നിലയിൽ സാവധാനത്തിൽ മൃതശരീരം അഴകും.
നെഗറ്റീവ് താപനില
നെഗറ്റീവ് 10°C (14°F) നും നെഗറ്റീവ് 50°C (-58°F) ഇടയിൽ മൃതശരീരം സൂക്ഷിക്കുന്നു.
അജ്ഞാതമൃതശരീരങ്ങളെ തിരിച്ചറിയുന്നതിനും പഠനാവശ്യങ്ങൾക്കുമായി ദീർഘനാൾ സൂക്ഷിക്കേണ്ടി വരുമ്പോഴുമാണ് ഇത്തരം മാർഗ്ഗം സ്വീകരിക്കുന്നത്.
താഴ്ന്ന താപനിലയിൽ മൃതശരീരം പൂർണമായും മരവിച്ചിരിക്കുന്നതിനാൽ, അഴുകൽ പ്രക്രിയ വളരെ കുറവായിരിക്കും.
കാത്തിരിപ്പ് മോർച്ചറി
ചില രാജ്യങ്ങളിൽ മരണപ്പെട്ടയാളെ കാത്തിരിപ്പ് മോർച്ചറിയിലേക്ക് മാറ്റുന്നു.
മരിച്ചു എന്ന് ഉറപ്പു വരുത്തുന്നതിനുള്ള ഒരു മാർഗ്ഗമാണ് ഇത്.
ജീവന്റെ തുടിപ്പ് വല്ലതും അവശേഷിക്കുന്നുണ്ടോ എന്ന് ബന്ധുക്കൾക്ക് നിരീക്ഷിക്കുന്നതിന് ഇവിടെ സൗകര്യമുണ്ടായിരിക്കും.
മൃതശരീരത്തിൽ ഒരു മണി ബന്ധിച്ചിരിക്കും.
ചെറിയ ഒരു ചലനം പോലും തിരിച്ചറിയുന്നതിന്  വേണ്ടിയാണിത്.
മരണം ഉറപ്പിക്കാനുള്ള ആധുനിക മാർഗ്ഗങ്ങൾ ഉണ്ടാവുന്നതിന് മുൻപ്, തങ്ങൾ ജീവനോടെ സംസ്കരിക്കപ്പെട്ടു പോകുമോ എന്ന്, മനുഷ്യർ ഭയന്നിരിക്കാം.
അതിനുള്ള പരിഹാരമായിട്ടായിരിക്കാം ഇത്തരം ഒരു സംവിധാനം ഒരുക്കിയത് എന്ന് അനുമാനിക്കാം.
പത്തൊൻപതാം നൂറ്റാണ്ടിൽ ജർമ്മനിയിൽ ഇത്തരം മോർച്ചറികൾ വളരെ ആലങ്കാരികമായി ഉണ്ടായിരുന്നു.
ഇത്തരമൊരു സംവിധാനത്തിലൂടെ ഏതെങ്കിലുമൊരു പരേതൻ പുനർജനിച്ചതായി രേഖപ്പെടുത്തലുകൾ ഇല്ല.
ഇവകൂടി കാണുക പോസ്റ്റ്മോർട്ടം ഫോറൻസിക് മെഡിസിൻ ചിത്രശാല ഒരു മോർച്ചറിക്കെട്ടിടം മോർച്ചറിയിലെ ഒരു മൃതശരീരം പോസ്റ്റ്മോർട്ടം കേരളത്തിലെ മോർച്ചറി- നിർദ്ദേശങ്ങൾ അവലംബം
മോർഗൻ സ്വാൻഗിരായ് ഇംഗ്ലീഷ് വിലാസം https://ml.wikipedia.org/wiki/Morgan_Tsvangirai
സിംബാബ്‌വെയുടെ നിലവിലെ പ്രധാനമന്ത്രിയാണ് മോർഗൻ റിച്ചാർഡ് സ്വാൻഗിരായ് (ജനനം: മാർച്ച് 10 , 1952 ).
രാഷ്ട്രീയത്തിൽ തന്റെ എതിരാളിയായ പ്രസിഡണ്ട് റോബർട്ട് മുഗാബെയുമായി 2008 സെപ്റ്റംബർ 15-ന് എത്തിയ ഉടമ്പടി പ്രകാരമാണ് ഇദ്ദേഹം രാഷ്ട്രത്തിന്റെ പ്രധാനമന്ത്രിയായി തിരഞ്ഞെടുക്കപ്പെട്ടത്.
രാജ്യത്തെ ഭൂരിപക്ഷ പാർട്ടിയായ മൂവ്മെൻറ് ഓഫ് ഡെമോക്രാറ്റിക് ചെയ്ഞ്ചിന്റെ പ്രസിഡണ്ടുമാണ് സ്വാൻഗിരായ്.
2008ലെ പ്രസിഡണ്ട് തിരഞ്ഞെടുപ്പിന്റെ ആദ്യഘട്ടത്തിൽ 47.8 ശതമാനം വോട്ട് നേടി ഇദ്ദേഹം മുന്നിലെത്തി.
എതിരാളിയായി മത്സരിച്ച പ്രസിഡണ്ട് മുഗാബെയ്ക്കാകട്ടെ 43.2 ശതമാനം വോട്ടേ ലഭിച്ചിരുന്നുള്ളൂ.
എന്നാൽ സിംബാബ്‌വെയിലെ നിയമപ്രകാരം ഇത് കേവലഭൂരിപക്ഷമായിരുന്നില്ല.
സ്വാൻഗിരായ് തന്റെ വിജയം ഉദ്ഘോഷിക്കുകയും തന്റെ തിരഞ്ഞെടുപ്പുഫലം അട്ടിമറിക്കപ്പെട്ടിരിക്കുകയാണെന്ന് ആരോപിക്കുകയും ചെയ്തു.
രണ്ടാംഘട്ടം തിരഞ്ഞെടുപ്പിന് 
മൽസരിക്കാൻ തയ്യാറായ ഇദ്ദേഹം സ്വന്തം അനുയായികൾക്കു നേരെ വ്യാപകമായി അക്രമം നടന്നതിനു പിന്നാലെ തിരഞ്ഞെടുപ്പിന് തൊട്ടുമുമ്പ് പിൻവാങ്ങുകയായിരുന്നു.
അവലംബം ↑ {{ cite web }} : Check date values in: | accessdate= ( help ) ↑ ↑ Zimbabwe opposition challenges election results - USATODAY.com
മോർട്ടിമർ വീലർ
ബ്രിട്ടീഷ് പുരാവസ്തു ഗവേഷകനും ബ്രിട്ടീഷ് സൈനിക ഉദ്യോഗസ്ഥനുമായിരുന്നു മോർട്ടിമർ വീലർ (സർ റോബർട്ട് എറിക് മോർട്ടിമർ വീലർ - ജ:10 സെപ്റ്റം: 1890 – 22 ജൂലൈ 1976) ആർക്കിയോളജിക്കൽ സർവേ ഓഫ് ഇന്ത്യയുടെ 1944 മുതൽ 1948 വരെയുള്ള  മേധാവിയുമായിരുന്നു വീലർ .
പുരാവസ്തുശാസ്ത്രത്തിൽ ഇരുപത്തിനാല് പുസ്തകങ്ങളോളം രചിച്ച വീലർ ലണ്ടൻ മ്യൂസിയത്തിന്റെ കാര്യനിർവ്വാഹകനായും ചുമതല വഹിച്ചിട്ടുണ്ട്.
പുറംകണ്ണികൾ "Sir Mortimer and Magnus" interview available on BBC iPlayer Brief narration of Mavis Wheeler's history in Wiltshire Archived 2009-09-16 at the Wayback Machine .
Dictionary of Art Historians National Portrait Gallery അവലംബം
മോർണിംഗ് അറ്റ് ഗ്രാൻഡ് മനൻ ഇംഗ്ലീഷ് വിലാസം https://ml.wikipedia.org/wiki/Morning_at_Grand_Manan
ആൽഫ്രഡ് തോംസൺ ബ്രിച്ചർ 1878 ൽ വരച്ച ഓയിൽ പെയിന്റിംഗാണ് മോർണിംഗ് അറ്റ് ഗ്രാൻഡ് മനൻ .
ഇൻഡ്യാനപോളിസ് മ്യൂസിയം ഓഫ് ആർട്ടിലെ സ്ഥിരമായ ശേഖരത്തിന്റെ ഭാഗമാണിത്.
നിലവിൽ പെയിൻ ഏർലി അമേരിക്കൻ പെയിന്റിംഗ് ഗാലറിയിൽ ഈ ചിത്രം കാണുവാൻ സാധിക്കും വിവരണം
കാനഡയിലെ ന്യൂ ബ്രൺസ്‌വിക്കിലെ ബ്രിച്ചറിന്റെ പ്രിയപ്പെട്ട അവധിക്കാല സ്ഥലമായ ഗ്രാൻഡ് മനാൻ ദ്വീപിൽ അറ്റ്ലാന്റിക് മഹാസമുദ്രത്തിന് മുകളിൽ വരുന്ന ഒരു ചെറിയ ഉൾക്കടലിന്റെ തീരത്തെ സൂര്യോദയത്തെ വരച്ചു.
പിങ്ക് ആകാശത്തിന് എതിരായി നാല് കപ്പലുകൾ ചിത്രത്തിൽ വ്യക്തമായി കാണാവുന്നതാണ്.
ക്യാൻവാസിന്റെ ഇടതുവശത്ത്, കൂർത്ത, പാറക്കെട്ടുള്ള ഒരു കിഴുക്കാംതൂക്കായ മലഞ്ചെരിവിന്റെ മുൻവശം രചനയെ വേർപെടുത്തുന്നു.
ഓരോ ഓളവും കടൽത്തീരത്തേക്ക് അടിക്കുന്നത് ബ്രിച്ചർ വ്യക്തമായി ചിത്രീകരിച്ചിരിക്കുന്നു.
ക്യാൻവാസിന്റെ മധ്യഭാഗത്ത് അൽപ്പം ഇടതുവശത്താണ് സൂര്യൻ ചിത്രീകരിക്കപ്പെട്ടിരിക്കുന്നതെങ്കിലും കണ്ണുക ആകർഷിക്കുന്ന ഒരു പ്രധാന കേന്ദ്രബിന്ദുവാണത്.
മറ്റ് ഹഡ്സൺ റിവർ സ്കൂൾ ചിത്രകാരന്മാരെപ്പോലെ ബ്രിച്ചർ തന്റെ ബ്രഷ് സ്ട്രോക്കുകൾ കൊണ്ട് ക്യാൻവാസ് കാഴ്‌ചയിൽ നിന്നു മറയ്ക്കുന്നു.
ആൽഫ്രഡ് തോംസൺ ബ്രിച്ചർ ഹഡ്സൺ റിവർ സ്കൂളിൽ നിന്നുള്ള അമേരിക്കൻ ലൂമിനിസ്റ്റ് പ്രസ്ഥാനത്തിന്റെ ഭാഗമായിരുന്നു.
മറ്റു ഇംപ്രഷനിസ്റ്റുകളെപ്പോലെ, ലാൻഡ്‌സ്‌കേപ്പുകളിൽ പ്രകാശത്തിന്റെ  വിന്യാസത്തിൽ അവർക്ക്  പ്രത്യേക താല്പര്യം പ്രകടിപ്പിച്ചിരുന്നു.
സമുദ്രത്തിനെതിരെ പ്രകാശം വിന്യസിച്ചത് അറിയുവാൻ ബ്രിച്ചറിന് തന്നെ പ്രത്യേക താൽപ്പര്യമുണ്ടായിരുന്നു.
ബ്രിച്ചർ പ്രത്യേകിച്ചും, കടൽക്കാഴ്ചകൾക്കും വടക്കൻ അറ്റ്ലാന്റിക് കടൽത്തീരം ചിത്രീകരിക്കുന്നതിനും പ്രശസ്തനായി.
ബ്രിച്ചർ അവസാനത്തെ പ്രധാന ലുമിനിസ്റ്റ് ചിത്രകാരനായി കണക്കാക്കപ്പെടുന്നു.
മോർണിംഗ് അറ്റ് ഗ്രാൻഡ് മനൻ അദ്ദേഹത്തിന്റെ കരിയറിലെ ഏറ്റവും ഉയർച്ചയുള്ള സമയത്താണ് സംഭവിച്ചത്.
ചിത്രമാകട്ടെ യൂറോപ്യൻ സൗന്ദര്യശാസ്ത്രം ആവാഹിച്ചിരുന്നു.
മോർജാന അലൗയി ഇംഗ്ലീഷ് വിലാസം https://ml.wikipedia.org/wiki/Morjana_Alaoui
മൊറോക്കൻ-ഫ്രഞ്ച് നടിയാണ് മോർജാന അലൗയി (അറബിക്: مرجانة  ജനനം: നവംബർ 30, 1982).
മരോക്ക് , പാസ്കൽ ലോജിയറുടെ ഹൊറർ ചിത്രം മാർറ്റർസ് , റോക്ക് ദി കാസ്ബ എന്നിവയിൽ അവർ അഭിനയിച്ചു.
അലൗയി തന്റെ ആദ്യകാല ജീവിതം മൊറോക്കോയിലെ കാസബ്ലാങ്കയുടെ അയൽ‌പ്രദേശത്ത് അൻ‌ഫയിൽ ചെലവഴിച്ചു.
കാസബ്ലാങ്ക അമേരിക്കൻ സ്കൂളിൽ നിന്ന് വിദ്യാഭ്യാസം നേടി.
പതിനെട്ടാം വയസ്സിൽ, അലൗയി ഫ്രാൻസിലെ പാരീസിലേക്ക് മാറി.
അവിടെ അമേരിക്കൻ യൂണിവേഴ്സിറ്റി ഓഫ് പാരീസിൽ പഠനം നടത്തി.
യൂണിവേഴ്സിറ്റിയിൽ പഠിക്കുമ്പോൾ സംവിധായകൻ ലൈല മാരാച്ചിയെ കണ്ടുമുട്ടുകയും മരോക്ക് (2005) എന്ന സിനിമയിൽ അഭിനയിക്കുകയും ചെയ്തു.
മരോക്ക് നിരൂപക പ്രശംസ നേടുകയും അലൗയിക്ക് ദേശീയ പ്രശസ്തി നൽകുകയും ചെയ്തു.
2007-ൽ മാർറ്റർസ് ന്റെ ചിത്രീകരണം ആരംഭിക്കുകയും അതിലൂടെ അവർ അറിയപ്പെടുന്നു.
ഷോൺ റോബർട്ട് സ്മിത്ത് സംവിധാനം ചെയ്ത ബ്രോക്കൺ എന്ന സൈക്കോളജിക്കൽ ത്രില്ലറിൽ 2016-ൽ അലൗയി അഭിനയിച്ചു.
ഫിലിമോഗ്രാഫി Year Title Role Notes 2004 ഹാറ്റേഴ്സ് എലിസ് കോലിയർ 2005 മരോക്ക് റീത്ത 2008 മാർറ്റർസ് അന്ന 2009 ദി റ്റു ലിവ്സ് ഓഫ് ഡാനിയൽ ഷോർ ഇമാനേ 2010 ലെ റോഡ്‌ബ നീന ഹ്രസ്വചിത്രം 2010 ഗോലകാനി കിർക്കുക് നജ്‌ല 2011 സ്പെഷ്യൽ ഫോഴ്സെസ് മൈന 2013 റോക്ക് ദി കാസ്ബ സോഫിയ 2013 ട്രെയിറ്റേഴ്സ് ജാഡ് 2014 ദി ഹൈബ്രിഡ് ലൈല ഹീലി 2014 ദി റെഡ് ടെന്റ് അഹൂരി ലഘുപരമ്പര 2016 ബ്രോക്കൺ (aka The Myth of Hopelessness) എവി 2017 ബേൺഔട്ട് ഇനെസ് അവലംബം പുറംകണ്ണികൾ Morjana Alaoui എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Morjana Alaoui
മോർട്ടിമർ പോൾ സ്റ്റാർ
മോർട്ടിമർ പോൾ സ്റ്റാർ (ജീവിതകാലം: ഏപ്രിൽ 13, 1917 മുതൽ ഏപ്രിൽ 29, 1989) ഒരു അമേരിക്കൻ മൈക്രോബയോളജിസ്റ്റായിരുന്നു .
കോർണൽ സർവ്വകലാശാലയിൽനിന്ന് പി.എച്ച്.ഡി. ബിരുദം നേടിയ ശേഷം ഡേവിസിലെ കാലിഫോർണിയ സർവകലാശാലയിൽ ഒരു സ്ഥാനം സ്വീകരിക്കുന്നതിനുമുമ്പ് ബ്രൂക്ലിൻ കോളേജിൽ കുറച്ചുകാലം അദ്ധ്യാപനം നടത്തുകയും അവിടെ അദ്ദേഹം മുപ്പത്തിയേഴ് വർഷം തങ്ങുകയും ചെയ്തു.
പ്ലാന്റ് പാത്തോളജിയിൽ, പ്രത്യേകിച്ച് ബാക്ടീരിയ മൂലമുണ്ടാകുന്ന സസ്യരോഗങ്ങളിൽ ഒരു അഗ്രഗണ്യനായി അദ്ദേഹം കണക്കാക്കപ്പെട്ടു.
മോർട്ടിമർ പോൾ സ്റ്റാർ 1917 ഏപ്രിൽ 13 ന് ന്യൂയോർക്ക് നഗരത്തിൽ ഫാനി ബ്ലാങ്കിൻ,  മോറിസ് സ്റ്റാർ എന്നിവരുടെ പുത്രനായി ജനിച്ചു.
അദ്ദേഹത്തിന് തിയോഡോർ, ഡാനിയേൽ എന്നീ രണ്ട് സഹോദരന്മാർ ഉണ്ടായിരുന്നു.
ബ്രൂക്ലിൻ കോളേജിൽ നിന്ന് ജീവശാസ്ത്രം , രസതന്ത്രം എന്നിവയിൽ അദ്ദേഹം ബിരുദം നേടി.
1939 ൽ ബാക്ടീരിയോളജി , ഡയറി സയൻസ് എന്നിവയിൽ ബിരുദാനന്തര ബിരുദവും 1943 ൽ വാൾട്ടർ എച്ച്. ബർ‌ഹോൾഡറുടെ കീഴിൽ ബാക്ടീരിയോളജിയിൽ പിഎച്ച്ഡിയും നേടി.
പിഎച്ച്ഡി പൂർത്തിയാക്കിയ മോർട്ടിമർ‌ സ്റ്റാർ ഒരു ബയോളജി അസിസ്റ്റന്റ് പ്രൊഫസറായി ബ്രൂക്ലിൻ കോളേജിലേക്ക് മടങ്ങിയെത്തി.
നാഷണൽ റിസർച്ച്  ഫെലോ എന്ന നിലയിൽ ഹോപ്കിൻസ് മറൈൻ സ്റ്റേഷനിൽ ഗവേഷണം നടത്താനായി അദ്ദേഹം ബ്രൂക്ലിൻ കോളേജിൽ നിന്ന് രണ്ടുവർഷത്തെ അവധിയെടുത്തു.
1947 ൽ ഡേവിസിലെ കാലിഫോർണിയ സർവകലാശാലയിൽ ബാക്ടീരിയോളജി വിഭാഗത്തിൽ അസിസ്റ്റന്റ് പ്രൊഫസറായി അദ്ദേഹം സ്ഥാനം സ്വീകരിച്ചു.
ഔദ്യോഗിക ജീവിതത്തിന്റെ ബാക്കി കാലം, അതായത് ആകെ മുപ്പത്തിയേഴു വർഷം അദ്ദേഹം യുസി ഡേവിസിൽ തുടർന്നു.
പ്ലാന്റ് പാത്തോളജിയിൽ, പ്രത്യേകിച്ച് ബാക്ടീരിയ മൂലമുണ്ടാകുന്ന സസ്യരോഗങ്ങളുടെ ഉപാപചയ പ്രവർത്തനങ്ങളിൽ വിദഗ്ധനായി അദ്ദേഹം കണക്കാക്കപ്പെട്ടു.
ക്ഷീര കർഷകർ ഉപയോഗിക്കുന്ന തീറ്റപ്പുല്ലുകളെ നശിപ്പിക്കുന്ന ഒരു സസ്യ രോഗകാരിയെ തിരിച്ചറിയാൻ സഹായിക്കുന്നതിനായി 1949 ൽ അദ്ദേഹം കൊളംബിയയിൽ മൂന്നുമാസം ചെലവഴിച്ചു.
അവിടെ ആയിരിക്കുമ്പോൾ, മെഡെലനിലെ നാഷണൽ യൂണിവേഴ്സിറ്റി ഓഫ് കൊളംബിയയിൽ പ്രൊഫസറായിരുന്നു.
കൊളംബിയയിലെ അദ്ദേഹത്തിന്റെ ഗവേഷണത്തിന് യു.എസ്. ഡിപ്പാർട്ട്‌മെന്റ് ഓഫ് സ്റ്റേറ്റും നാഷണൽ ഫെഡറേഷൻ ഓഫ് കോഫി ഗ്രോവേഴ്‌സ് ഓഫ് കൊളംബിയയും പിന്തുണ നൽകിയിരുന്നു.
1944 അല്ലെങ്കിൽ 1945 ൽ ഫോബി ബട്വെനിഗിനെ വിവാഹം കഴിച്ച മോർട്ടിമർ പോൾ സ്റ്റാറിൻ മൂന്ന് കുട്ടികളാണുണ്ടായിരുന്നത്.
1989 ഏപ്രിൽ 29 ന് 72 വയസ്സുള്ളപ്പോൾ കാലിഫോർണിയയിലെ ഡേവിസിൽ വച്ച് അദ്ദേഹം അന്തരിച്ചു.
മോർട്ടെൻ ത്രാണെ ബ്രൂണിക് Morten Thrane Brünnich, painting by Jens Juel, 1799
ഡെന്മാർക്കുകാരനായ ഒരു ജന്തുശാസ്ത്രജ്ഞനും ധാതുവിജ്ഞാനവിദഗ്ദ്ധനുമായിരുന്നു മോർട്ടെൻ ത്രാണെ ബ്രൂണിക് ( Morten Thrane Brünnich) (30 സെപ്തംബർ 1737 – 19 സെപ്തംബർ 1827).
ഒരു ചിത്രകാരന്റെ ക്മകനായി കോപ്പൻഹേഗനിലാണ് മോർട്ടൻ ജനിച്ചത്.
ഏഷ്യയിലെ ഭാഷകളും ദൈവശാസ്ത്രവുമാണ് അദ്ദേഹം പഠിച്ചതെങ്കിലും താമസിയാതെ അദ്ദേഹത്തിന് പ്രകൃതിശാസ്ത്രത്തിലായി താൽപ്പര്യം.
പ്രാണികളെപ്പറ്റിയുള്ള തന്റെ നിരീക്ഷണങ്ങൾ എറിക്കിന്റെ Pontoppidan's Danske Atlas (1763–81) ലേക്ക് നൽകി.
ക്രിസ്ത്യൻ ഫ്ലീഷറിന്റെ പ്രകൃതിശാസ്ത്രശേഖരത്തിന്റെ മേൽനോട്ടക്കാരനായപ്പോൾ അദ്ദേഹത്തിന് പക്ഷിശാസ്ത്രത്തിൽ താൽപ്പര്യമേറുകയും 1764 -ൽ പ്രസിദ്ധീകരിച്ച Ornithologia Borealis -യിൽ പലസ്കാൻഡിനേവിയൻ പക്ഷികളെപ്പറ്റിയുള്ള വിവരണങ്ങൾ ഉണ്ടാവുകയും ചെയ്തു, പലപക്ഷികളെപ്പറ്റിയും ആദ്യമായിട്ടായിരുന്നു വിവരങ്ങൾ ലഭിച്ചത്.
ഭാഗിക പട്ടിക Prodromus insectologiæ Siælandicæ.
Kopenhagen 1761.
Die natürliche Historie des Eider-Vogels.
Kopenhagen 1763.
Eder-Fuglens Beskrivelse.
Tillæg til Eder-Fuglens Beskrivelse.
Entomologia.
Godiche, Kopenhagen 1764.
Ornithologia borealis.
Kall Godiche, Kopenhagen 1764.
Ichthyologia Massiliensis.
Roth Proft, Kopenhagen, Leipzig 1768.
Appendix to Cronstedt's Mineralogy.
London 1772.
Zoologiæ fundamenta praelectionibus academicis accommodata.
Pelt, Kopenhagen 1771/72.
Simmelkiær Logan, Kopenhagen, St. Petersburg 1777-81.
Dyrenes Historie og Dyre-Samlingen ud Universitetes Natur-Theater.
Kopenhagen, 1782.
Literatura Danica scientiarum naturalium.
Kopenhagen, Leipzig 1783.
Catalogus bibliothecæ historiæ naturalis.
Kopenhagen 1793.
Historiske Efterretninger om Norges Biergverker.
Kopenhagen 1819.
Kongsberg Sölvbergwerk i Norge.
Kopenhagen 1826.
അവലംബം Biographies for Birdwatchers , by Barbara and Richard Mearns - ISBN 0-12-487422-3 0-12-487422-3
യുദ്ധക്കുറ്റം ഇംഗ്ലീഷ് വിലാസം https://ml.wikipedia.org/wiki/War_crime മൈ ലായ് കൂട്ടക്കൊലയിൽ യു. എസ്. സൈനികരാൽ കൊല ചെയ്യപ്പെട്ട വിയറ്റ്നാമിലെ ഗ്രാമീണരുടെ ശവശരീരങ്ങൾ.
യുദ്ധ നിയമങ്ങളുടെയോ യുദ്ധത്തിൽ പിന്തുടരേണ്ട രീതികളുടെയോ ഗൗരവതരമായ ലംഘനത്തെയാണ് യുദ്ധക്കുറ്റം എന്ന് വിവക്ഷിക്കുന്നത്.
താഴെ കൊടുത്തിരിക്കുന്നവ യുദ്ധക്കുറ്റത്തിന്റെ ഉദാഹരണങ്ങളാണ് .
അധിനിവേശ പ്രദേശത്തെ സാധാരണ പൗരന്മാരെ കൊല്ലുക, മോശമായി പെരുമാറുക അല്ലെങ്കിൽ അടിമപ്പണിക്ക് ഉപയോഗിക്കുക.
സിവിലിയൻ ഇന്റേണീ ആയിട്ടുള്ളവരെയോ യുദ്ധ തടവുകാരെയൊ കൊല്ലുകയോ അവരോട് മോശമായി പെരുമാറുകയോ ചെയ്യുക.
സംരക്ഷിക്കപ്പെട്ടിട്ടുള്ള വ്യക്തികളെ(protected persons) സൈനിക സേവനത്തിന് നിർബന്ധിക്കുക.
അഭയാർത്ഥികളെ കൊല്ലുക.
യുദ്ധ തടവുകാരെയോ ചാരവൃത്തി ആരോപിക്കപ്പെട്ടവരെയോ ശരിയായ വിചാരണ കൂടാതെ കൊല്ലുകയോ ശിക്ഷിക്കുകയോ ചെയ്യുക.
സൈനികാവശ്യങ്ങൾക്ക് വേണ്ടിയല്ലാതെ നഗരങ്ങളോ പട്ടണങ്ങളോ ഗ്രാമങ്ങളോ കെട്ടിടങ്ങളോ മറ്റ് നിർമ്മിതികളോ നശിപ്പിക്കുക.
യുണൈറ്റഡ്‌ സ്റ്റേറ്റ്‌സ്‌ ബിൽ ഓഫ് റൈറ്റ്സ്
അമേരിക്കൻ ഭരണഘടനയിലെ പത്തു ഭേദഗതികളാണ് അമേരിക്കൻ ബിൽ ഓഫ് റൈറ്റ്സ് എന്നറിയപ്പെടുന്നത്.
ഒന്നാം ഭരണഘടനാഭേദഗതിയിലൂടെ അഭിപായസ്വാതന്ത്ര്യം, ആരാധാനസ്വാതന്ത്ര്യം തുടങ്ങിയ അവകാശങ്ങൾ ,അമേരിക്കൻ ജനതയ്ക്ക് കൈവന്നു.
രണ്ടാം ഭേദഗതി എല്ലാ അമേരിക്കൻ പൗരന്മാർക്കും തോക്കുകൾ കൈവശം വയ്ക്കാനും, കൊണ്ടുനടക്കാനുമുള്ള സ്വാതന്ത്ര്യം നൽകുന്നു.
പത്താം ഭേദഗതിയാണ് അമേരിക്കൻ ജനതയ്ക്ക് വോട്ടവകാശം ഉറപ്പുനൽകിയത്.
1789ലാണ് ജയിംസ് മാഡിസൺ ഭരണഘടനാഭേദഗതി അവതരിപ്പിച്ചത്.
യുദ്ധ ടാങ്ക് ഇംഗ്ലീഷ് വിലാസം https://ml.wikipedia.org/wiki/Tank
യുദ്ധാവശ്യങ്ങൾക്കുപയോഗിച്ചുവരുന്ന ഒരു കവചിതവാഹനമാണ് ടാങ്ക് അഥവാ യുദ്ധ ടാങ്ക് .
ഒന്നാം ലോകമഹായുദ്ധത്തിൽ ബ്രിട്ടിഷുകാർ ബങ്കറുകൾ തകർക്കാൻ കണ്ടെത്തിയ കവചിത വാഹനമാണിത് .
രണ്ടാം ലോകമഹായുദ്ധത്തോടെ ടാങ്കുകൾ അവഗണിക്കാൻ പറ്റാത്ത യുദ്ധോപകരണമായി.
ടാങ്ക് പ്രതിരോധ വെടിക്കോപ്പുകളും മിസൈലുകളും ഇന്നു നിലവിൽ ഉണ്ട്.
ക്യാറ്റർപില്ലർ (caterpillar) എന്നറിയപ്പെടുന്ന തുടർച്ചങ്ങലകൾ അഥവാ പാളങ്ങളുടെ സഹായത്താൽ ഉരുണ്ടു നീങ്ങുന്ന കവചിത യുദ്ധവാഹനം.
യുദ്ധരംഗത്തെ അടിസ്ഥാനാവശ്യങ്ങളായ ചെറുത്തുനിൽപ്പിനും വെടിവെയ്പ്പിനും ഒരേസമയം ഉപകരിക്കുന്നതാണ് ഈ വാഹനം.
മിസൈൽ ഉൾപ്പെടെയുള്ള വിവിധ തരം ആയുധങ്ങൾ ശേഖരിച്ചു വയ്ക്കാവുന്ന ആധുനിക ടാങ്ക് കരസേനയുടെ ഏറ്റവും ശക്തിയേറിയ ആണവേതര യുദ്ധോപകരണമാണ്.
ആണവ പ്രസരണശേഷിയുള്ള ആയുധങ്ങൾ പ്രയോഗിക്കുമ്പോൾ അവ സൗകര്യപ്രദമായ രീതിയിൽ വിന്യസിപ്പിക്കുവാൻ ടാങ്കിലുള്ള സൈനികർക്കു കഴിയുന്നു.
യുദ്ധങ്ങളിൽ മുഖ്യപങ്കു വഹിക്കുന്നതിനു പുറമേ ഒരു സൈനിക വിഭാഗത്തിന്റെ ശക്തി പ്രകടനങ്ങളുടെ മോടി വർധിപ്പിക്കാനും ടാങ്കുകൾ ഉപയോഗിച്ചുവരുന്നു.
എല്ലാ രാജ്യങ്ങളുടേയും യുദ്ധസന്നാഹത്തിന്റെ ഒരവിഭാജ്യ ഘടകമാണ് ടാങ്ക്.
ഇന്ന് ടാങ്കുകളുടെ നിയന്ത്രണത്തിന് കംപ്യൂട്ടറുകൾ വരെ ഉപയോഗിക്കുന്നുണ്ട് (ഉദാഹരണം ബ്രിട്ടനിലെ ചലഞ്ചർ 2 MBT ).
ആയുധങ്ങൾ ശേഖരിച്ചുവയ്ക്കാൻ സൗകര്യമുള്ള യുദ്ധവാഹനങ്ങൾ ബി. സി. 2000-ാം ആണ്ടോടുകൂടി നിർമിച്ചു തുടങ്ങിയതായി രേഖകളുണ്ട്.
മധ്യപൂർവ ദേശക്കാരായ ഈജിപ്തുകാർ , ഹിറ്റൈറ്റുകൾ എന്നിവർ അമ്പും വില്ലും പ്രയോഗിച്ചുള്ള യുദ്ധത്തിൽ കുതിരകളെ പൂട്ടിയ രഥത്തെ യുദ്ധവാഹനമായി ഉപയോഗിച്ചിരുന്നു.
ആയുധശേഖരമുള്ള യുദ്ധവാഹനത്തെ സംരക്ഷിക്കാനായി ഉരുട്ടി നീക്കാവുന്ന തരത്തിലുള്ള ചില കവചിത സജ്ജീകരണങ്ങൾ മധ്യകാലത്ത് നിലവിലുണ്ടായിരുന്നു.
ബി. സി. 9-ാം ശ.
-ത്തിൽ അസീറിയന്മാരും ഇത്തരം സജ്ജീകരണങ്ങൾ ഉപയോഗപ്പെടുത്തിയിരുന്നതായി രേഖകളുണ്ട്.
ഗൈദൊ ദ വിജെവനൊ (1335), ലിയനാർഡൊ ഡാവിഞ്ചി (1484) എന്നിവർ ബാറ്റിൽ കാറുകൾക്ക് രൂപകല്പന നൽകുകയുണ്ടായി.
കരയിലെ കപ്പൽ എന്നപേരിലാണ് ടാങ്ക് പോലുള്ള ഒരു വാഹനം ഡാവിഞ്ചി രൂപകൽപ്പന ചെയ്തത്.
മധ്യകാലത്തിൽ കുതിരകളെ പൂട്ടി വലിക്കുന്ന വണ്ടികളെ 'ബാറ്റിൽ വാഗണു'കളായി മാറ്റിയെടുത്തിരുന്നു.
ഇവയിൽ പ്രധാന മായി  രണ്ടിനങ്ങളാണ് ഉണ്ടായിരുന്നത്; പടയാളികളെ കൊണ്ടു പോകാനുള്ളവയും പീരങ്കി ഘടിപ്പിച്ചവയും.
ശത്രുപക്ഷത്തിന്റെ ശരവർഷത്തെ ചെറുക്കുവാൻ ബാറ്റിൽ വാഗണുകളുടെ ഇരുവശത്തും മരപ്പലകകൾ ഘടിപ്പിച്ചിരുന്നു.
യുദ്ധഭൂമിയുടെ വിവിധ ഭാഗങ്ങളിലേക്ക് ഈ വാഹനങ്ങളെ ആവശ്യാനുസരണം കൊണ്ടുപോകാമായിരുന്നു.
കുതിരകളെ കൂടാതെ കാറ്റാടിയന്ത്രം, ഗിയറുകൾ എന്നിവയുപയോഗിച്ചും ഇവയെ ചലിപ്പിക്കാനുള്ള രീതികൾ പരീക്ഷിച്ചു നോക്കിയിരുന്നു.
1855-ൽ നീരാവി ഉപയോഗിച്ചു പ്രവർത്തിപ്പിക്കാവുന്ന ഒരു കവചിത വാഹനം ഇംഗ്ലണ്ടിലെ ജെയിംസ് കോവൻ വികസിപ്പിച്ചെടുത്തെങ്കിലും അതിനർഹമായ അംഗീകാരം ലഭിച്ചില്ല.
പത്തൊമ്പതാം നൂറ്റാണ്ടിൽ ഷൂൺ വേണിൻറെയും എച്ച് ജി വെൽസിൻറെയും ശാസ്ത്ര കഥകളിലും ലാൻഡ് ഷിപ്പുകൾ പ്രത്യക്ഷപ്പെട്ടു.
ക്രമേണ അമേരിക്കക്കാരും ജർമനിയിലെ കൈസർ വിൽഹെമും പ്രത്യേക കവചിത സംവിധാനങ്ങളുള്ള വാഹനങ്ങൾ നിർമിച്ചുതുടങ്ങി.
ഇംഗ്ലണ്ടിൽ ഫോർ-വീൽ ഡ്രൈവായ ക്വാഡ്രി സൈക്കിളിൽ (quadri cycle) മാക്സിം തോക്ക് ഘടിപ്പിച്ചുകൊണ്ടുള്ള സംവിധാനം പുറത്തിറക്കി.
സ്വയം നിയന്ത്രിക്കാവുന്ന ഒരു കവചിത വാഹനം 1900-ൽ ഇംഗ്ലണ്ടിൽ ജോൺ ഫൗളർ കമ്പനി നിർമിച്ചു.
ദക്ഷിണാഫ്രിക്കൻ യുദ്ധരംഗത്തേക്ക് (1899-1902) സാധനങ്ങൾ കൊണ്ടുപോകാനുപയോഗിച്ചിരുന്നതും നീരാവി കൊണ്ടു പ്രവർത്തിക്കുന്നതുമായ 'സ്റ്റീം ട്രാക്ക്ഷൻ എൻജി'നിൽ കവചമിട്ട് യുദ്ധ വാഹനമായി മാറ്റുകയാണുണ്ടായത്.
1899-1902 കാലഘട്ടത്തിലെ ബോവർ യുദ്ധകാലത്ത് ആയുധങ്ങൾ ഘടിപ്പിച്ച ആവിയന്ത്രവാഹനങ്ങൾ നിർമ്മിക്കാൻ ബ്രിട്ടീഷ് വാർ ഓഫീസ് നിർദ്ദേശം നൽകി.
ആ പരീക്ഷണങ്ങൾ ലോകത്തിലെ
ആദ്യ ടാങ്ക് നിർമ്മാണത്തിൽ കലാശിച്ചു.
ഫൈള്റ്റ് കമാൻഡർ ടി ജി ഹെതറിംഗ്ടണും .
ക്യാപ്റ്റൻ മുറേ സ്വീറ്ററും ചേർന്ന് ലാൻഡ് ഷിപ്പിന് ഒരു ഡിസൈൻ രൂപപ്പെടുത്തി വിൻസ്റ്റൺ ചർച്ചിലിന് സമർപ്പിച്ചു.
മുങ്ങിക്കപ്പലിൻറെ ഡീസൽ എഞ്ചിനാണ് ആ കരക്കപ്പലിന് ശക്തി പകരാൻ തിരഞ്ഞെടുത്തത് അതിന്റെ നിർമ്മാണത്തിന് ചർച്ചിൽ ഒരു കമ്മിറ്റിയെ നിയോഗിച്ചെങ്കിലും അത്രയും വലിയ വാഹനം നിർമ്മിക്കുക ബുദ്ധിമുട്ടാണെന്ന് കമ്മറ്റി അറിയിച്ചു
1904-ഓടെ ഫ്രാൻസ്, യു. എസ്., ആസ്ട്രിയ  എന്നിവിടങ്ങളിലും കവചിത വാഹനങ്ങൾ പുറത്തിറങ്ങിയെങ്കിലും ട്രാക്കുകളുപയോഗിച്ചു സഞ്ചരിക്കുന്ന കവചിത വാഹനങ്ങൾ നിർമിച്ചിരുന്നില്ല.
ഒന്നാം ലോകയുദ്ധത്തിലെ 'കിടങ്ങു യുദ്ധം' കവചിത വാഹനങ്ങളുടെ അപര്യാപ്തത പ്രകടമാക്കിയതോടെ യുദ്ധത്തിൽ ആക്രമണ സേനയ്ക്ക് ശത്രുപക്ഷത്തെ വെടിയുണ്ടകളെ ചെറുക്കാനും ദുർഘട പ്രദേശങ്ങളിലൂടെ സഞ്ചരിക്കാനും പ്രാപ്തിയുള്ള കവചിത വാഹനങ്ങളുടെ നിർമ്മാണം യുദ്ധരംഗത്തു മുന്നേറാൻ അനിവാര്യമെന്ന് ബോധ്യമായി.
ഇതോടെ, ഇത്തരം വാഹനങ്ങളുടെ നിർമ്മാണവും ആരംഭിച്ചു.
1915 ജൂലൈയിൽ ബ്രിട്ടനിലെ റോയൽ നേവൽ എയർ സർവീസസ്സിന്റെ 'ആമേർഡ് കാർ ഡിവിഷൻ' മൂന്നു ട്രാക്കുകൾ അഥവാ പാളങ്ങൾ ഉള്ള കില്ലെൻ സ്ട്രെയിറ്റ് ട്രാക്ടറെ (Killen-Straight tractor) ഒരു കവചിത കാറിന്റെ ചട്ടക്കൂട് ഘടിപ്പിച്ച് പുറത്തിറക്കി.
തുടർന്നു നിലവിൽ വന്ന 'അഡ്മിറാലിറ്റി ലാൻഡ്ഷിപ്പ്സ് കമ്മിറ്റി'യുടെ നേതൃത്വത്തിൽ നടന്ന പരീക്ഷണങ്ങളുടെ ഫലമായി 1915 സെപ്.
-ൽ ' ലിറ്റിൽ വില്ലി ' എന്ന നാമത്തിൽ ആദ്യ ടാങ്ക് നിർമ്മിക്കപ്പെട്ടു.
ട്രാക്റ്റർ നിർമാതാവായ വില്യം ട്രിറ്റനും ലെഫ്നന്റ് വിൽസണും ചേർന്ന് 1916ൽ കാറ്റർ പില്ലർ ട്രാക്ക് എന്ന പുതിയൊരാശയം ലാൻഡ്ഷിപ്പ് നിർമ്മാണത്തിന് രൂപപ്പെടുത്തി.
നാലടി ഉയരത്തിലേക്ക് കയറുന്നതും ഒമ്പതടി വീതിയുള്ള കിടങ്ങ് മുറിച്ചു കടക്കുന്നതുമായിരുന്നു മദർ എന്നറിയപ്പെട്ട അവരുടെ വാഹനം.1916 ഫെബ്രുവരിയിൽ അത് വിജയകരമായി പരീക്ഷിക്കപ്പെട്ടു.
ബിഗ് വില്ലി എന്ന പേരിലറിയപ്പെട്ട അത്തരം 100 വാഹനങ്ങൾ നിർമ്മിക്കാൻ ഉത്തരവും ലഭിച്ചു.
1916 സെപ്തംബർ 15-ന് നടന്ന സോം യുദ്ധത്തിലാണ് ടാങ്കുകൾ ആദ്യമായി യുദ്ധരംഗത്തിറക്കിയത്;  ഒന്നാം ലോകമഹായുദ്ധത്തിൽ ഫ്രാൻസിലെ സോമിലാണ് അവ ശത്രുക്കൾക്ക് നേരെ വെടിയുണ്ടകൾ ഉതിർത്തത്.
49 ടാങ്കുകൾ യുദ്ധത്തിൽ പങ്കെടുത്തെങ്കിലും ഒരു പരിധി വരെ മാത്രമേ വിജയം കൈവരിക്കാൻ അവയ്ക്കു കഴിഞ്ഞുള്ളു.
എന്നാൽ 1917 ന.
20-ന് 474 ബ്രിട്ടിഷ് ടാങ്കുകൾ കംബ്രായി (Cambraie) കേന്ദ്രീകരിച്ചു നടത്തിയ ആക്രമണത്തിൽ ബ്രിട്ടിഷ് സേനയ്ക്കു ശത്രുവുമായിട്ടുള്ള കിടങ്ങു യുദ്ധത്തിൽ ഉജ്ജ്വലവിജയം കൈവരിക്കാൻ കഴിഞ്ഞു.
ശത്രുവിന്റെ നിരകളെ ഭേദിച്ചു കടക്കാൻ ടാങ്കുകൾക്കാവും എന്ന് ഇതോടെ മനസ്സിലാക്കപ്പെട്ടു.
വളരെ രഹസ്യമായിട്ടായിരുന്നു ആദ്യ ടാങ്കുകളുടെ നിർമ്മാണം.
അത് നിർമ്മിച്ച തൊഴിലാളികൾക്ക് അത് എന്താണെന്നറിയുമായിരുന്നില്ല.
വെള്ളം കൊണ്ട്പോകുന്ന വണ്ടി എന്നാണ് അവരോട് പറഞ്ഞത്.
പിന്നീട് അവയെ പ്രത്യേക പേടകങ്ങളിലാക്കി ഫ്രാൻസിലേക്ക് കൊണ്ട് പോയപ്പോൾ പുറത്ത് ടാങ്ക് എന്നെഴുതിയിരുന്നു.
ജർമ്മൻകാരുടെ കണ്ണുവെട്ടിക്കാനായിരുന്നു ഇത്.
അതുവരെ ലാൻഡ് ഷിപ്പ് എന്നറിയപ്പെട്ട ഈ വാഹനത്തിന് പിന്നീട് ടാങ്ക് എന്നുതന്നെ പേരായി.
മാർക്ക് 1 എന്നപേരിൽ ബ്രിട്ടൻ ടാങ്ക് നിർമ്മാണമാരംഭിച്ചു.
കാലാൾപ്പടയെ സഹായിക്കാനും കോട്ടകൾ തകർക്കാനും കിടങ്ങുയുദ്ധങ്ങളിലും ഇവ ഉപയോഗപ്രദമായി.
മെയിൽ മാർക്ക് , ഫീമെയിൽ മാർക്ക് എന്നിങ്ങനെ വ്യത്യസ്ത ശേഷിയുള്ള ടാങ്കുകൾ പിന്നീട് നിർമ്മിക്കപ്പെട്ടു
ശത്രുനിരയിലേക്ക് അനായാസം കടന്നു കയറാൻ ടാങ്കുകൾക്കാവുമെങ്കിലും, ഈ കടന്നുകയറ്റത്തെ വേണ്ടത്ര ചൂഷണം ചെയ്ത് ശത്രുനിരകളെ ഛിന്നഭിന്നമാക്കാൻ ആവശ്യമായ വേഗതയും ആക്രമണ പരിധിയും (range) ആദ്യകാലടാങ്കുകൾക്കില്ലായിരുന്നു.
അവയുടെ ഏകദേശ വേഗത മണിക്കൂറിൽ 64 കി.
മീറ്ററും  ആക്രമണ പരിധി 32-64 കി.
മീറ്ററും ആയിരുന്നു.
ക്രമേണ ഭാരക്കുറവും അധിക ആക്രമണ പരിധിയും ഉള്ള ടാങ്കുകൾ ലോകമെമ്പാടും നിർമ്മിക്കാനാരംഭിച്ചു.
കൂടുതൽ ആയുധങ്ങൾ വഹിക്കാനുള്ള കഴിവുള്ളതും മികച്ച എഞ്ചിനുമുള്ള മാർക്ക് 2 മുതൽ മാർക്ക് 5 വരെയുള്ള ടാങ്കുകൾ പിന്നീട് നിർമ്മിക്കപ്പെട്ടു.
കൃഷിജോലികൾക്കുള്ള ട്രാക്ടറിലിൽ തോക്കുകൾ ഘടിപ്പിച്ചാണ് ഫ്രഞ്ച്കാർ ആദ്യടാങ്കുകൾ രൂപപ്പെടുത്തിയത്.
1915ൽ ആയിരുന്നു ഇത്.
എന്നാൽ അവ ശരിയായി വിജയിച്ചില്ല.
അതിനുശേഷം അവിടെ ശരിയായ ടാങ്കുകൾ രൂപകൽപ്പന ചെയ്തെങ്കിലും നിർമ്മാണം നീണ്ടുപോയി.
1917ലാണ് ഫ്രാൻസിന്റെ ആദ്യടാങ്കുകൾ യുദ്ധരംഗത്തെത്തിയത്.
കൂടുതൽ പരിഷ്കരിച്ച ടാങ്കുകൾ അവർ രണ്ടാം ലോകമഹായുദ്ധത്തിൽ അണിനിരത്തി.
F T 17 എന്നായിരുന്നു അതിന്റെ പേര്.
A7V എന്നറിയപ്പെട്ട, ജർമ്മനിയുടെ ആദ്യ ടാങ്കുകൾ 1918 ഫെബ്രുവരിയിൽ പുറത്തുവന്നു.
ലോകയുദ്ധങ്ങൾക്കിടയ്ക്കുള്ള കാലയളവിൽ ജർമ്മനി ഭാരം കുറഞ്ഞതും വേഗത കൂടിയതുമായ പുതിയതരം ടാങ്കുകൾ വികസിപ്പിച്ചെടുത്തു.
ബ്ളിറ്റ്സ്ക്രീഗ് എന്നായിരുന്നു ഇതിന്റെ പേര്.
ഇന്ന് ടാങ്കുകൾ കരസേനയുടെ ഏറ്റവും ശക്തികൂടിയ ആണവേതര യുദ്ധോപകരണമാണ്.
അമേരിക്കയുടെ M60 , ബ്രിട്ടന്റെ ചീഫ്റ്റൻ എന്നിവ പ്രശസ്തമായ ടാങ്കുകളാണ്.
അവയ്ക്ക് 50 ടണ്ണിലേറെ ഭാരമുണ്ടെങ്കിലും റോഡിൽ മണിക്കൂറിൽ ഏകദേശം 38 കിലോമീറ്റർ വേഗതയിലോടും.
ഗ്യാസ്, രാസായുധങ്ങൾ , അണുവായുധങ്ങൾ തുടങ്ങിയവയെ അവ പ്രതിരോധിക്കും.
അതിനെ ലേസർ, റഡാർ തുടങ്ങിയ സംവിധാനങ്ങൾ ലക്ഷ്യം കണ്ടെത്തുവാൻ സഹായിക്കുകയും ചെയ്യും.
എന്നാൽ ഏതു തരം ടാങ്കുകളെയും തകർക്കാൻ കഴിവുള്ള മിസൈലുകൾ കരസേനയും വ്യോമസേനയും ഉപയോഗിക്കാറുണ്ട്.
ടാങ്കുകളെ അടിസ്ഥാനപരമായി രണ്ടു വിഭാഗമായി തരംതിരിക്കുന്നു.
ഒന്ന്, മെയിൻ ബാറ്റിൽ ടാങ്ക് (Main Battle Tank-MBT).
ഒരു സൈന്യത്തിന്റെ പ്രധാന കവചിത വാഹനമാണിത്.
ബ്രിട്ടിഷുക്കാരുടെ ചിഫ്റ്റൻ, ചലഞ്ചർ 1, 2, അമേരിക്കയിലെ M60, റഷ്യയുടെ T-62, ജർമനിയുടെ ലെപ്പേർഡ് , ഫ്രെഞ്ചുകാരുടെ AMX 30, ഇൻഡ്യയുടെ അർജുൻ ടാങ്ക് തുടങ്ങിയവ ഇതിന് ഉദാഹരണങ്ങളാണ്.
രണ്ടാമത്തെ ഇനം രംഗനിരീക്ഷണത്തിനുള്ളവയാണ്.
ആദ്യത്തെ ഇനത്തെ അപേക്ഷിച്ച് ഭാരവും, ശക്തിയും ഇവയ്ക്ക് കുറവാണ്.
ബ്രിട്ടിഷുകാരുടെ സ്കോർപ്പിയൺ, അമേരിക്കയുടെ M 551 ഷെരിഡൽ, റഷ്യയുടെ PT-76 എന്നിവ ഈ ഇനത്തിൽപ്പെടുന്നു.
ടാങ്ക് യൂണിറ്റുകളെ വ്യോമാക്രമണത്തിൽ നിന്നു രക്ഷിക്കാനായിട്ടുള്ള 'ആന്റി എയർക്രാഫ്റ്റ് ടാങ്കുകൾ' എന്ന മറ്റൊരിനം കൂടിയുണ്ട്.
ഇതു കൂടാതെ പ്രത്യേക ആവശ്യങ്ങൾക്കു മാത്രം ഉപയോഗിക്കുന്ന ടാങ്കുകളുമുണ്ട്.
ടാങ്കിന്റെ സഞ്ചാരപാതയിൽ വിതറിയിരിക്കാവുന്ന മൈനുകളെ അപകടം കൂടാതെ യാന്ത്രികമായി നിർവീര്യമാക്കാനും കമ്പിവേലികളെ പൊളിച്ചു മാറ്റാനും ഉപയോഗിക്കുന്ന ഫ്ളെയ് ൽ ടാങ്ക്, ഗുഹ, കിടങ്ങ് എന്നിവിടങ്ങളിൽ പതിയിരിക്കുന്ന  ശത്രുവിനു നേരെ ഫ്ളെയിം ത്രോവെർ (flame thrower) അയയ്ക്കാൻ പ്രാപ്തിയുള്ള ഫ്ളെയിം ത്രോവെർ ടാങ്ക്, ആന്റിടാങ്ക് കുഴികളെ ബ്രഷ്വുഡ് (brushwood) പാകി നിറയ്ക്കാൻ വിന്യസിക്കുന്ന ഫെസിൻ ടാങ്ക്, ടാങ്കിന്റെ സഞ്ചാരം സുഗമമാക്കാനായി സഞ്ചാരപാതയിൽ പ്രബലിത കയർ പായ (coirmatting ) ചുരുൾ നിവർത്തി വിരിക്കാൻ സൗകര്യമുള്ള ബോബിൻ ടാങ്ക്, കുഴികൾ, കടൽ ഭിത്തികൾ എന്നിവയെ തരണം ചെയ്യാനായി ടാങ്കിന്റെ മുൻ/പിൻഭാഗത്തു പ്രവണി (ramp) ഘടിപ്പിച്ചിട്ടുള്ള റാംപ് ടാങ്ക്, ചെറിയ അരുവികളുടെ കുറുകെ പാലം പണിയാനായി പാലത്തിന്റെ വിവിധ ഭാഗങ്ങൾ കൊണ്ടു പോകാനുള്ള ബ്രിഡ്ജ്ലേയെർ അഥവാ ബ്രിഡ്ജ് ടാങ്ക് (bridge tank) ജലത്തിലൂടെ സഞ്ചരിക്കാനായി പ്രൊപ്പെല്ലെറും ട്രാക്കു കളുമുള്ള അംഫീബിയെസ് ടാങ്ക് (amphibious tank) എന്നിവ ഇത്തരം ടാങ്കുകളിൽ പ്രധാനപ്പെട്ടവയാണ്.
പ്രധാന ഭാഗങ്ങൾ ഐഡ്ലർ(idler)‍
റണ്ണിങ്ങ് ഗിയറിന്റെ മുൻവശത്തോ പിൻവശത്തോ ഘടിപ്പിച്ചിട്ടുള്ള ചക്രം.
ട്രാക്കുകളെ നയിക്കുന്ന ഗൈഡ് ചക്രമാണിത്.
ഇതിന്റെ സ്ഥാനത്തിനു മാറ്റം വരുത്തിയാണ് ട്രാക്കുകളിലനുഭവപ്പെടുന്ന വലിവിന്റെ അളവു നിയന്ത്രിക്കുന്നത്.
കപോള (capola)
ടാങ്കിലെ കമാൻഡർക്ക് പുറത്തുള്ള കാഴ്ചകൾ സുരക്ഷിതമായിരുന്നു കാണുവാൻ വേണ്ടി പ്രത്യേകം തയ്യാറാക്കിയ ഇരിപ്പിടം അഥവാ മുറി.
ഇതിനെ സ്വതന്ത്രമായി ചുറ്റിക്കറക്കാൻ സാധിക്കും.
ഇതിനുചുറ്റും ദൃശ്യോപകരണങ്ങളും മറ്റു തരത്തിലുള്ള കവചങ്ങളും ക്രമീകരിച്ചിരിക്കും.
കവചം (armour)
വെടിയുണ്ടകൾ, മറ്റു തരത്തിലുള്ള ക്ഷേപണികൾ (projectiles) എന്നിവയിൽ നിന്നുള്ള രക്ഷയ്ക്കായി ടാങ്കിനെ മുഴുവനായോ ഭാഗികമായോ ഉരുക്ക് അഥവാ അലൂമിനിയം തകിടുകൾ കൊണ്ടു പൊതിയുന്നു.
ഈ മറകളാണ് ടാങ്കിന്റെ കവചം എന്നറിയപ്പെടുന്നത്.
ടാങ്കിന്റെ ഉപയോഗത്തിനനുസൃതമായാണ് ഈ തകിടുകളുടെ കനം നിശ്ചയിക്കാറുള്ളത്.
ഗ്ലാസി (glasi)
ഹള്ളിന്റെ മുൻഭാഗത്തുള്ള പ്ലേറ്റ് അഥവാ പലകയാണ് ഗ്ലാസി.
ഷാസി (chassis)
റണ്ണിങ്ങ് ഗിയർ, ഹള്ളിന്റെ കീഴ്ഭാഗം, മറ്റു പ്രചാലക യൂണിറ്റുകൾ എന്നിവയ്ക്കു പൊതുവേ പറയുന്ന പേര്.
മറ്റു വാഹനങ്ങളിൽ നിന്നും തികച്ചും വ്യത്യസ്തമാണ് ഒരു ടാങ്കിന്റെ ഷാസി.
ടററ്റ്(turret)
ടാങ്കിൽ പടയാളികൾ ഇരിക്കുന്നതും തോക്കുകൾ ഉറപ്പിച്ചിരിക്കുന്നതുമായ സ്ഥലം.
ടാററ്റിനകത്തു രണ്ടോ മൂന്നോ സൈനികരുണ്ടാവും.
ദൃശ്യോപകരണങ്ങൾ വഴി ഇവർക്കു പുറംകാഴ്ചകൾ കാണാനാകും.
മറ്റൊരു പ്രത്യേകത ടററ്റിനു സ്വതന്ത്രമായി 360ത്ഥ -ഉം ചുറ്റിക്കറങ്ങാനാകും എന്നതാണ്.
ഇതുമൂലം ഏതു ദിശയിലേക്കും വെടിവെയ്ക്കുക എളുപ്പമാണ്.
ട്രാക്ക്/പാളം
ടാങ്കിനെ സഞ്ചാരയുക്തമാക്കുന്ന ബെൽറ്റാണ് പാളം അഥവാ ട്രാക്ക് എന്നറിയപ്പെടുന്നത്.
റബറും ഉരുക്കും കൊണ്ടാണ് പാളങ്ങൾ നിർമ്മിക്കുന്നത്.
ട്രാക്കിന്റെ സന്ധി ബന്ധം (articulating link) ഷൂവിന്റെ ആകൃതിയിലാണ് നിർമ്മിക്കുന്നത്.
ഇത്തരം 'ഷൂകളെ' പരസ്പരം പിന്നുകളുപയോഗിച്ചു ബന്ധിപ്പിക്കുന്നു.
ഈ ഷൂകളിൽ പല്ലു പോലുള്ള കൂർത്ത ഭാഗങ്ങളുണ്ട്.
സ്പ്രോക്കറ്റുമായി കൊരുക്കുവാനും, ഐഡ്ലർ, റോസ് ചക്രങ്ങൾ എന്നിവയുടെ നിർദ്ദേശകങ്ങൾ ആയി പ്രവർത്തിക്കുവാനും ഉപകരിക്കുന്നത് ഈ പല്ലുകളാണ്.
ട്രാൻസ്മിഷൻ
ടാങ്കിന്റെ എൻജിൻ സൃഷ്ടിക്കുന്ന ശക്തി ട്രാക്കുകൾക്കു പകർന്നു നൽകുന്നതിനുള്ള ഒരു സംവിധാനമാണ് ട്രാൻസ്മിഷൻ.
ടാങ്കിന്റെ ദിശാത്മക നിയന്ത്രണത്തിനുള്ള ഉപാധി കൂടിയാണിത്.
ഗിയർ ബോക്സ് ഇതിൽ ഉൾപ്പെടുന്നു.
മിക്കപ്പോഴും ട്രാക്കുകളെ ഗിയർ ബോക്സുമായിട്ടാണ് ഘടിപ്പിക്കാറുള്ളത്.
അതിനാൽ അവയെ നിയന്ത്രിക്കുന്നതിനായി ഗിയർ ബോക്സുകളിൽ പ്രത്യേകം ലിവറുകൾ ഘടിപ്പിച്ചിരിക്കും.
ദൃശ്യോപകരണങ്ങൾ
ടാങ്കിലെ പടയാളികൾക്കും അതിന്റെ  കമാൻഡർക്കും ചുറ്റുമുള്ള കാഴ്ചകൾ സുരക്ഷിതമായി കാണാൻ വേണ്ടി ദൃശ്യോപകരണങ്ങൾ സജ്ജീകരിക്കാറുണ്ട്.
സുഷിരങ്ങൾ, സ്ലോട്ടുകൾ, ചെറിയ ജനാലകൾ എന്നിവ ഇതിൽപ്പെടുന്നു.
ഇവ കൂടാതെ പ്രകാശീയ ഉപകരണങ്ങളായ ദൂരദർശിനി, പെരിസ്കോപ്പ്,  എപ്പിസ്കോപ്പ് എന്നിവയും ഉപയോഗിക്കാറുണ്ട്.
രാത്രികാലങ്ങളിൽ ദർശന സഹായികളായി സെർച്ചു ലൈറ്റുകളും, ഇൻഫ്രാറെഡ് ഉപകരണങ്ങളും ഉപയോഗിക്കുന്നു.
ടാങ്കിൽ നിന്നും ഒരു ഇൻഫ്രാറെഡ് പ്രൊജക്ടർ ഉപയോഗിച്ച് പ്രേഷണം ചെയ്യുന്ന ഇൻഫ്രാറെഡ് തരംഗങ്ങൾ ലക്ഷ്യത്തിൽ തട്ടി പ്രതിഫലിച്ചു വരുമ്പോൾ ലക്ഷ്യസ്ഥാനത്തുള്ള വസ്തുവിനെ തിരിച്ചറിയാനും ഈ ഉപകരണങ്ങൾ സഹായിക്കുന്നു.
എന്നാൽ ടാങ്കിനു ചുറ്റുമുള്ള അന്തരീക്ഷത്തിലെ മാലിന്യങ്ങൾ ഈ ഉപകരണങ്ങളുടെ കാര്യക്ഷമതയെ പ്രതികൂലമായി ബാധിക്കും.
നിലംബനം (suspension)